Աննա Հովակիմյան

**Աննա Վիկտորի Հովակիմյան**, հայ ակնաբույժ։ Բժշկական գիտությունների դոկտոր, պրոֆեսոր։ «Ակնային հիվանդությունների և միկրովիրաբուժության» բնագավառի պատվավոր ակնաբույժ, Ակնաբուժության և միկրովիրաբուժության ոլորտների հավատարմագրված վիրաբույժ (1998)։ Սերգեյ Մալայանի անվան ակնաբուժական կենտրոնի աչքի բորբոքային հիվանդությունների բաժանմունքի վարիչ, Երևանի պետական բժշկական համալսարանի ակնաբուժության ամբիոնի պրոֆեսոր։

ԱՊՀ տարածաշրջանում միակ ակնաբույժն է, ով իրականացնում է Բոստոնյան կերատոպրոթեզի (արհեստական եղջրաթաղանթ) տեղադրում։

## Կենսագրություն
1987-1993 թվականներին սովորել է Երևանի Մխիթար Հերացու անվան պետական բժշկական համալսարանում` ավարտելով գերազանցության դիպլոմով, 1993-1995 թվականներին՝ կլինիկական օրդինատուրայում Սերգեյ Վարդանի Մալայանի անվան ակնաբուժական կենտրոնում` ավարտելով գերազանցության դիպլոմով։  1995 թվականից > բնագավառի պատվավոր ակնաբույժ է, բժշկության դոկտոր։ 1998 թվականին ստացել է ակնաբուժության և միկրովիրաբուժության լիցենզավորված վիրաբույժի կոչում։ 2004 թվականին պաշտպանել է «Աչքի տոքսոպլազմոզ» թեմայով թեկնածուական թեզը, 2011 թվականին՝ «Ուվեիտ կապված հիպերտոնիկ սինդրոմի և համակարգային հիվանդությունների հետ» թեմայով դոկտորական թեզը։

1998 թվականին եղել է Աչքի հանրապետական կենտրոնի վնասվածքների բաժանմունքի ակնաբույժ, 1998-2002 թվականներին՝ Մալայանի անվան ակնաբուժական կենտրոնի վնասվածքների և վիտրեոռեթինալ բաժանմունքի ակնաբույժ, 2002-2005 թվականներին՝ Մալայանի անվան ակնաբուժական կենտրոնի եղջերաթաղանթի բուժման ծառայության ղեկավար։ 2004 թվականից Երևանի Մխիթար Հերացու անվան պետական բժշկական համալսարանի ակնաբուժության ամբիոնի ասոցացված պրոֆեսոր է։ 2005 թվականից ղեկավարում է Մալայանի անվան ակնաբուժական կենտրոնի աչքի եղջերաթաղանթի ուվեիտի բաժանմունքը։

## Հրապարակումներ
Մասնակցել է բազմաթիվ գիտական համաժողովների, ունի տպագրված աշխատանքներ, հոդվածների, ամսագրային նյութերի, հրատարակումների հեղինակ է։

### Դասագիրք
* Ուսումնամեթոդական ձեռնարկ` «Շաղկապենու բորբոքային հիվանդություններ» ուսանողների և ռեզիդենտների համար, 2015, Երևան
* “Medical Atlas of Cornea and External Diseases in Middle Eastern Populations”, 2021, IGI Global, USA
* Ուսումնամեթոդական ձեռնարկ` «Ուվեիտների ախտորոշման, վարման և բուժման ժամանակակից մոտեցումները», 2023, Երևան
* «Եղջերաթաղանթի և արտաքին աչքի հիվանդություններ. բժշկական ատլաս», 2025, Երևան

## Անդամակցություն
* Կատարակտի և ռեֆրակցիոն վիրաբուժության ամերիկյան միության (ASCRS) անդամ, 2009  
* Հայկական բժշկական ասոցիացիայի (AMA) անդամ, 2004։ 
 
## Պարգևներ և կոչումներ
* Ակնաբույժ-թարգմանիչ, Օրբիս միջազգային կազմակերպություն, 1996
* Պարգև «Երիտասարդ բժիշկների 1-ին միջազգային համաժողով»-ի լավագույն զեկույցի համար, Երևան, 2001
* Կեսոյանի անվան ամենամյա մրցանակ, Երևան, 2001
* Պարգևատրվել է Հայաստանի գիտությունների ակադեմիայի կողմից «Երիտասարդ բժիշկների 2-րդ միջազգային համաժողով»-ի լավագույն զեկույցի համար, Երևան, 2003
* Պարգևատրվել է Երևանի քաղաքապետարանի կողմից՝ բժշկի պարտականություններն առավելագույնս բարեխղճորեն կատարելու համար, 2004
* «Ավետիս Ահարոնյան» 2-րդ աստիճանի արծաթե մրցանակ «1500000+1 Հայաստան–Սփյուռք մշակութային կամուրջ» ՀԿ-ի կողմից, 2015 
* Արծաթե մրցանակ AECP 25 տարվա նվիրված աշխատանքի և ներդրումների համար, 2017։
* Հայրենիքի պաշտպանության համար շքանշան ֊ >֊ի կողմից, 2022
* > մեդալ հայրենիքի պաշտպանին բուժօգնություն ցուցաբերելու համար ֊ > ՌՀԲՀԿ֊ի կողմից, 2025
 
## Ծանոթագրություններ

## Արտաքին հղումներ
* Եղեք առողջ․ Աննա Հովակիմյան 
* Եղջերաթաղանթի աուտոփոխպատվաստումը որոշակի հիվանդների մոտ և կյանքի որոշակի պայմանների դեպքում - Աննա Հովակիմյան (2020)

Կատեգորիա:Հայ ակնաբույժներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ